als_Latn dik_Latn sag_Latn
Skandali i përgjimeve ka krijuar krisjet e para brenda koalicionit qeveritar ne Maqedoni. Ministri i Mbrojtjes Zoran Jolevski i është përgjigjur kryeministrit Gruevski, se po bëhet një puc për ta rrëzuar atë nga pushteti. Numri një i mbrojtjes deklaroi se nëse do të kishim të bënim me një puc, ushtria do të kishte marrë kontrollin e shtetit.
Zoran Jolevski thekson:
Nga praktika ndërkombëtare, ushtria ndërmerr aktivitete të caktuara, por ky nuk është rasti i Maqedonisë. Ushtrinë e kemi nëpër kazerma , ne nuk kemi një situatë të tillë. Organet e sigurisë në Maqedoni me kujdes po e ndjekin gjithë situatën në rajon por edhe më gjerë dhe ne në këtë moment po vazhdojmë me aktivitetet e rregullta me qëllim ndjekjen e kësaj situate. Unë nuk do të thoja asgjë më shumë lidhur me ato ngjarje, janë institucionet e shtetit përmes të cilave duhet të zgjidhet ky rast.
Krahas Jolevski, një tjetër zë kundër kryeministrit ka qenë dhe lideri i Partisë Bashkimi Demokratik për Integrim, Ali Ahmeti, i cili është pjesë e koalicionit qeveritar. Gjatë takimeve që ka patur me zyrtarët e lartë të Brukselit dhe ambasadorit amerikan në Maqedoni, Ahmeti kërkoi asistencën e ndërkombëtarëve për të hetuar këtë skandal. Me herët kryeministri Gruevski deklaroi se lideri i opozitës po synon të marrë pushtetin përmes një puci. Edhe Ministrja e Brendshme Gordana Jankullovska akuzoi liderin e LSDM-së Zaev-i se ka kërcënuar dhe shantazhuar kryeministrin me publikimin e këtyre materialeve.
als_Latn als_Latn als_Latn als_Latn